[ca] El transport marítim ha permès el moviment de càrregues i mercaderies de grans dimensions arreu del món, gràcies a l'ús dels contenidors marítims. Tot i això, aquests entren en desús després d'un cert període de vida útil i queden abandonats i desaprofitats. Per aquest motiu, l'objectiu principal d'aquest estudi és analitzar la viabilitat del reaprofitament i la reconversió d'aquests contenidors en habitatges. Al llarg d'aquesta memòria, es presentaran i s'explicaran de manera detallada diverses tècniques i metodologies que permeten dur a terme el procés constructiu esmentat, tot tenint en compte la normativa corresponent del Codi Tècnic de l'Edificació i la normativa d'habitabilitat, entre d'altres. És a dir, s'exposaran diferents procediments per a cadascuna de les etapes del procés constructiu per, posteriorment, de totes les tècniques esmentades seleccionar-ne només una i realitzar-ne una proposta d'estandardització per, si fos necessari, poder reproduir aquest estudi a gran escala. També es presentarà una proposta de distribució acompanyada d'un plec de plànols, en els quals no només es presentaran les dimensions de cada estança, d'acord amb la normativa corresponent, sinó que també contindrà el mobiliari convenient. Addicionalment, també s'inclouen els plànols dels detalls constructius de les fusteries, de la unió entre els contenidors així com de l'estructura de reforç necessària on es recolza el primer pis de l'habitatge. Finalment, s'estudiarà la viabilitat econòmica de l'esmentada reconversió i es compararà amb una casa prefabricada per tal de saber si realment és un procediment en el que val la pena invertir i quins avantatges aporten aquesta tipologia de construccions. Tot i que aquest estudi es centra en la construcció d'un únic habitatge, tal i com s'anirà comentant al llarg d'aquesta memòria, aquest procediment es pot aprofitar per a altres finalitats com bé són la construcció d'hospital temporals o de refugis en cas de catàstrofes climàtiques. La realització d'aquest estudi ha permès analitzar la viabilitat del procés de reconversió d'un contenidor marítim en un habitatges des de diferents punts de vista, és a dir, tant a nivell tècnic, econòmic com ambiental.

[en] Maritime transport has enabled the movement of large cargoes and goods around the world, thanks to the use of sea containers. However, these containers fall into disuse after a certain period of useful life and are abandoned and wasted. For this reason, the main objective of this study is to analyse the feasibility of reusing and converting these containers into housing. Throughout this report, several techniques and methodologies will be presented and explained in detail that allow the aforementioned construction process to be carried out, taking into account the corresponding regulations of the Technical Building Code and habitability regulations, among others. In other words, different procedures will be presented for each of the stages of the construction process and, later on, of all the techniques mentioned, only one will be selected and a standardisation proposal will be made in order, if necessary, to be able to reproduce this study on a large scale. A layout proposal will also be presented together with a set of plans, which will not only show the dimensions of each room, in accordance with the corresponding regulations, but will also contain the appropriate furnishings. In addition, plans of the construction details of the carpentry, of the union between the containers as well as the necessary reinforcement structure where the first floor of the house is supported are also included. Finally, the economic viability of the aforementioned conversion will be studied and compared with a prefabricated house to find out if it is really a procedure worth investing in and what advantages this type of construction offers. Although this study focuses on the construction of a single house, as will be discussed throughout this report, this procedure can be used for other purposes such as the construction of temporary hospitals or shelters in the event of climatic catastrophes. This study has made it possible to analyse the viability of the process of converting a sea container into a home from different points of view, that is, from a technical, economic and environmental point of view.